பிரியங்கா பவார்

பிரியங்கா பவார் (Priyanka Pawar) இந்தியாவைச் சேர்ந்த ஒரு தடகள விளையாட்டு வீரராவார். 1988 ஆம் ஆண்டு ஏப்ரல் மாதம் மூன்றாம் தேதியன்று இவர் பிறந்தார். தென் கொரியாவின் இஞ்சியோன் நகரில் 2014 ஆம் நடைபெற்ற ஆசிய விளையாட்டுப் போட்டிகளில் இவர் தங்கம் வென்றார். டின்ட்டு லூக்கா, மந்தீப் கவுர், ம. இரா. பூவம்மா ஆகியோர் இவருடன் ஓடி பதக்கம் பெற்ற மற்ற பெண்களாவர். விளையாட்டு சாதனையை முறியடிக்க அணி 3:28:68 நிமிடங்களில் தொலைவை ஓடிக் கடந்தது. 2002-ஆம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-ஆவது முறையாக  தங்கம் வென்றது.

முரண்பாடுகள்

ஊக்கமருந்து சிக்கல்
27 ஜூன் 2011 ஆம் ஆண்டு சூன் மாதம் 27 ஆம் தேதியன்று பாட்டியாலாவில் மேற்கொள்ளப்பட்ட  ஊக்கமருந்து சோதனையில் பிரியங்கா பவாரும் மற்ற ஐந்து விளையாட்டு வீரர்களும் ஊக்க மருந்து சோதனையில் தோல்வியுற்றனர். இதன் விளைவாக இவர்களுக்கு ஓர் ஆண்டுக்கு  தடை விதிக்கப்பட்டது. 2016 ஆம் ஆண்டு சூன் மாதத்தில் இவர் சோதனை செய்யப்பட்டு எட்டு ஆண்டுகளுக்கு இடைநீக்கம் செய்யப்பட்டார்.

பாலியல் துன்புறுத்தல்
2011 ஆம் ஆண்டு பிப்ரவரி மாதம் 16 ஆம் தேதியன்று அன்று பிரியங்கா பவாரின் தந்தை சிவ் குமார் பவார், இரயில்வே குழு பொறுப்பாளர் அனு சிங் பிரியங்காவை பாலியல் ரீதியாக துன்புறுத்தியதாக  குற்றம் சாட்டினார். முன்னதாக பிரியங்காவின் தம்பி அருண் பன்வாரை உத்தரபிரதேச இளையோர் 200 மீட்டர் ஓட்டப்பந்தயத்தில் அணியில் சேர்க்குமாறு அணி அதிகாரிக்கு அழுத்தம் கொடுப்பதற்காக பவார் இத்தகைய பொய்யான குற்றச்சாட்டுகளை சுமத்தியதாக இரயில்வே ஊழியரின் குடும்பத்தினர் இரயில்வே மற்றும் விளையாட்டு அமைச்சகங்களில் புகார் அளித்தனர்.

மேற்கோள்கள்

1988 பிறப்புகள்
இந்திய விளையாட்டு வீரர்கள்
இந்தியத் தடகள வீரர்கள்
வாழும் நபர்கள்